Nigel de Jong

Nigel de Jong (lahir 30 November 1984) merupakan pemain bola sepak Belanda yang kini bermain untuk A.C. Milan dan pasukan kebangsaan Belanda. Beliau bermain di posisi pertahanan. 

Kerjaya kelab

Ajax
Pada 19 Oktober 2002, de Jong membuat debut untuk Ajax. Beliau menjaringkan gol pertamanya untuk Ajax pada 18 Februari 2003 ketika seri 1-1 bertemu Arsenal pada perlawanan Liga Juara-Juara. Pada musim 2004-05 iaitu musim terakhirnya di Ajax, de Jong dinamakan sebagai Pemain Terbaik Ajax. Pada 7 Disember 2005, de Jong dilaporkan tidak melanjutkan kontraknya bersama Ajax di mana kontraknya akan tamat pada Julai 2006.

Hamburg
Pada 26 Januari 2006, De Jong menandatangani kontrak empat tahun setengah bersama Hamburg bersama bayaran mencecah €1 juta. Beliau bersama dua rakan senegara di Hamburg iaitu Rafael van der Vaart dan Khalid Boulahrouz. Beliau membuat debut untuk Hamburg dua hari kemudian ketika tewas 2-1 kepada Nuremberg. Pada Mac 2006, De Jong menjaringkan gol kemenangan ketika kelabnya berjaya menewaskan Bayern Munich di Allianz Arena. Seminggu kemudian, beliau menerima kad merah pertama dalam kerjayanya pada satu perlawanan Piala UEFA menentang Rapid Bucharest. Beliau kemudian terpaksa dikeluarkan pada April kerana beliau menjalani pembedahan ke atas lutut. Kecederaan itu juga menyebabkan beliau tidak termasuk dalam skuad Belanda di Piala Dunia 2006.

Manchester City
Pada 21 Januari 2009, De Jong menandatangani kontrak empat tahun setengah Manchester City dengan bayaran 18 juta euro. Beliau kemudian diberi jersi 34. Beliau membuat debut untuk City menentang Newcastle United pada 28 Januari 2009. Beliau membuat 16 penampilan ketika separuh kedua musim.

De Jong menjaringkan gol pertamanya untuk Manchester City menentang West Ham United pada 1 Mei 2011. De Jong bersama City pernah menjuarai Piala FA dan juara liga musim 2011-12. Beliau telah membuat 137 penampilan dan menjaringkan dua gol sebelum berpindah ke A.C. Milan pada Ogos 2012.

Milan
Pada 31 Ogos 2012, De Jong menandatangani kontrak tiga tahun bersama Milan bersama bayaran £3.5 juta. De Jong menjaringkan gol pertamanya untuk Milan ketika tewas 3-2 kepada Lazio pada 20 Oktober 2012. Pada 4 Mei 2014, De Jong menjaringkan gol kemenangan untuk Milan ketika menentang Inter.

Pada permulaan musim 2014-15, De Jong berkata beliau ingin menamatkan kerjayanya di Milan. 

Kerjaya antarabangsa
Pada 31 Mac 2004, De Jong membuat penampilan pertama untuk pasukan kebangsaan Belanda pada perlawanan persahabatan menentang Perancis. Beliau mengambil bahagian bersama skuad Belanda di Euro 2004 tetapi terlepas aksi Piala Dunia 2006 akibat kecederaan lutut. Beliau dipilih oleh jurulatih Marco van Basten untuk bermain di Euro 2008. 

De Jong menjaringkan gol pertamanya pada 6 Jun 2009 menentang Iceland pada perlawanan kelayakan Piala Dunia FIFA 2010. De Jong sebahagian daripada pasukan Belanda yang beraksi di Piala Dunia FIFA 2010 oleh jurulatih Bert van Marwijk. Beliau terlepas aksi separuh akhir menentang Uruguay selepas menerima kad kuning kedua kejohanan ketika menentang Brazil pada suku akhir. Beliau bermain pada perlawanan akhir menentang Sepanyol dan tewas 1-0.

De Jong sebahagian daripada skuad Belanda yang beraksi di Euro 2012. Beliau terpilih dalam skuad Piala Dunia 2014 dan beliau bermain ketiga-tiga perlawanan peringkat kumpulan. Walau bagaimanapun, kecederaan yang dialaminya pada minit ke-9 pada perlawanan pusingan 16 menang 2-1 ke atas Mexico menyebabkan beliau tidak dapat beraksi sebarang perlawanan pada kejohanan itu. Beliau kemudian dapat dirawat dan dapat bermain selama 62 minit pada perlawanan separuh akhir menentang Argentina. 

Gol antarabangsa
 #  Tarikh  Lokasi  Lawan  Skor  Keputusan  Kejohanan <center>1  6 Jun 2009  Reykjavík, Iceland    <center>0–1  <center>1–2  Kelayakan Piala Dunia FIFA 2010

Statistik kerjaya

KelabMusimLigaPialaPiala ligaEropahJumlahKmnclnGolKmnclnGolKmnclnGolKmnclnGolKmnclnGol Ajax2002–0317000001012712003–043220000503722004–053150000813962005–06162000073235Jumlah 96  9  0  0  0  0  30  5  126  14 Hamburg2005–061210000301512006–071810000512322007–082910000613522008–0970200020110Jumlah 66  3  2  0  0  0  16  2  84  5 Manchester City2008–091600000001602009–103403050004202010–113214000504112011–1221010419036Termasuk satu kemunculan di Perisai Komuniti FA12012–13100000002 name="shield"0Jumlah 104  1  8  0  9  1  15  0  137  2 Milan2012–131210000401612013–1433210001004422014–158200000082Jumlah 53  5  1  0  0  0  14  0  68  5Jumlah kerjaya 318  18  11  0  9  0  71  7  415  26 

Kehidupan
De Jong berasal daripada keturunan Suriname-Indonesia. Bapa beliau kebanyakannya dari Suriname manakala ibunya Ambon. De Jong berkahwin dengan Winonah dan telah memiliki dua anak. Bapa beliau merupakan pemain antarabangsa Belanda, Jerry Jong.

Penghargaan
Kelab
Ajax
Eredivisie: 2003–04
Piala KNVB: 2005–06
Perisai Johan Cruijff: 2005

Manchester City
Piala FA Inggeris: 2010–11
Liga Perdana Inggeris: 2011–12
Perisai Komuniti FA: 2012

Antarabangsa
Belanda
Piala Dunia FIFA Naib johan: 2010
Piala Dunia FIFA Tempat ketiga: 2014

Rujukan

Category:Kelahiran 1984
Category:Orang hidup
Category:Pemain bola sepak Belanda
Category:Pemain Ajax Amsterdam
Category:Pemain Hamburger SV
Category:Pemain Manchester City F.C.
Category:Pemain A.C. Milan
Category:Pemain UEFA Euro 2008
Category:Pemain Piala Dunia FIFA 2010
Category:Pemain UEFA Euro 2012
Category:Pemain Piala Dunia FIFA 2014